CELEX: 32008R0015
Language: sl
Date: 2007-12-20 00:00:00
Title: Uredba Sveta (ES) št. 15/2008 z dne 20. decembra 2007 o spremembi Uredbe (ES) št. 2100/94 o upravičenosti do vložitve prijave za žlahtniteljsko pravico v Skupnosti

11.1.2008   
            
            
               SL
            
            
               Uradni list Evropske unije
            
            
               L 8/2
            
         
      UREDBA SVETA (ES) št. 15/2008
   z dne 20. decembra 2007
   o spremembi Uredbe (ES) št. 2100/94 o upravičenosti do vložitve prijave za žlahtniteljsko pravico v Skupnosti
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 308 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta,
   ob upoštevanju naslednjega:
   
               (1)
            
            
               Uredba (ES) št. 2100/94 z dne 27. julija 1994 o žlahtniteljskih pravicah v Skupnosti (1) vzpostavlja režim Skupnosti za sorte rastlin, ki omogoča dodelitev žlahtniteljske pravice v Skupnosti, veljavne na celotnem območju Skupnosti.
            
         
               (2)
            
            
               Zaradi pospeševanja trgovine je primerno, da se olajša pridobitev žlahtniteljske pravice v Skupnosti. Zato je treba poenostaviti pogoje za upravičenost do vložitve prijave za žlahtniteljsko pravico v Skupnosti in vpeljati en sistem prijavljanja za vse prijavitelje.
            
         
               (3)
            
            
               Uredbo (ES) 2100/94 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Uredba (ES) št. 2100/94 se spremeni:
   
               1.
            
            
               Člen 12 se nadomesti z naslednjim:
               „Člen 12
               Upravičenost do vložitve prijave za žlahtniteljsko pravico v Skupnosti
               Prijavo za žlahtniteljsko pravico v Skupnosti lahko vloži vsaka fizična ali pravna oseba ali kateri koli organ, ki ima status pravne osebe po pravu, ki velja za ta organ.
               Prijavo lahko skupaj vložita dve ali več teh oseb.“;
            
         
               2.
            
            
               v členu 41(2) se črta „12(1)(b)“;
            
         
               3.
            
            
               Člen 52(4) se nadomesti z naslednjim besedilom:
               „4.   Odstavka 2 in 3 se uporabljata tudi glede prejšnjih prijav, vloženih v drugi državi.“.
            
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. decembra 2007
      
         
            Za Svet
         
         
            Predsednik
         
         F. NUNES CORREIA
         
      
   
   
      (1)  UL L 227, 1.9.1994, str. 1. Uredba, kakor je bila nazadnje spremenjena z Uredbo (ES) št. 873/2004 (UL L 162, 30.4.2004, str. 38).